
54                                                                  DR 30.7.2018                                                       

 
Saya percaya semua pihak dan saya berterima kasih Yang Berhormat Ipoh Barat 

yang telah memohon maaf, saya baca dalam kenyataan yang terbaru memohon maaf 
terhadap sejarah yang ditimbulkan, kenyataan-kenyataan bahawa India adalah penduduk 
asal dan kaum Melayu adalah pendatang, saya sangat terbuka dengan kenyataan memohon 
maaf daripada Yang Berhormat Ipoh Barat iaitu Menteri Tenaga Manusia. 

 Saya menyambut baik supaya semua pihak seperti juga Yang Berhormat Batu 
Kawan, tidak ada dalam Dewan, dalam ucapan dia baru-baru ini, dia kata kenyataan wakil 
rakyat UMNO adalah kenyataan yang bangang. Jadi perkataan-perkataan yang biadab, 
kenyataan yang tidak bersesuaian- Yang Berhormat Batu Kawan duduk di situ, hendak 
menjadi Menteri agaknya. Terima kasih Yang Berhormat Batu Kawan. Saya bersangka baik 
dengan Yang Berhormat Batu Kawan dan saya harap kenyataan-kenyataan yang kurang 
sopan tidak sesuai di bawah peraturan 36 yang terletak di dalam peraturan mesyuarat kita 
dapat kita penuhi, patuhi.  

Terima kasih Tuan Yang di-Pertua, senyum cantik, menawan, handsome, kacak, 
bergaya... [Dewan ketawa] Sekian, saya menyokong Titah Seri Paduka Baginda Yang di-
Pertuan Agong. 

 Timbalan Yang di-Pertua [Tuan Nga Kor Ming]: Bahasa yang indah,  tetapi masa 
tetap tamat. Terima kasih Yang Berhormat Kuala Krau.  

Seterusnya dari negeri Pahang, kita kembali ke ibu kota. Saya jemput Yang 
Berhormat Bukit Bintang. 

 

3.39 ptg. 

 Tuan Fong Kui Lun [Bukit Bintang]: Terima kasih Tuan Yang di-Pertua. Saya 
mengucapkan terima kasih kerana mengizinkan saya mengambil bahagian dalam 
perbahasan Usul Menjunjung Kasih Titah Seri Paduka Baginda Yang di-Pertuan Agong untuk 
merasmikan Mesyuarat Pertama, Penggal Pertama, Parlimen Keempat Belas yang lalu. 

 Tuan Yang di-Pertua, saya mengucapkan berbanyak-banyak terima kasih dan 
menghormati Titah Diraja tersebut kerana keprihatinan Baginda atas pelbagai isu dan 
permasalahan negara terutama selepas negara Malaysia baharu di bawah pentadbiran 
Kerajaan Pakatan Harapan setelah memenangi Pilihanraya Umum Ke-14 yang berjaya 
membentuk Kerajaan Persekutuan dan sebahagian besar kerajaan-kerajaan negeri. 

◼1540 

Saya dan rakyat seluruhnya meletakkan harapan yang tinggi semoga Malaysia akan 
menikmati kemakmuran dan keadilan di bawah pentadbiran Yang Amat Berhormat Perdana 
Menteri dan barisan Kabinetnya. Marilah kita memberi kepercayaan dan sokongan agar 
Kerajaan Pakatan Harapan berjaya menyelesaikan pelbagai isu yang menghadapi negara 
selama ini, terutama isu-isu yang membelenggu negara di bawah pentadbiran kerajaan yang 
lalu.  

Tuan Yang di-Pertua, sebelum saya menyentuh isu-isu lain, saya ingin mengambil 
kesempatan ini untuk membangkitkan dan mengulangi apa jua seruan dan kesan dari rakan 
Ahli-ahli Yang Berhormat iaitu tentang isu besar yang sedang melanda negara. 
Memandangkan rakyat yang mengundi masih belum selesai memperkatakan isu iaitu walau 
di mana mereka berada iaitu tentang skandal 1MDB di bawah pemimpin mantan Perdana 
Menteri  yang lalu. 

Kerajaan setakat ini berjaya mendakwa mantan Perdana Menteri, Ahli Parlimen dari 
Pekan dalam kes SRC International yang ada kaitan dengan 1MDB. Akan tetapi bagaimana 
pula kedudukan kes ini menyeleweng di bawah 1MDB sendiri yang melibatkan ahli 
perniagaan, Jho Low? Siasatan SPRM sudah berjalan tetapi mengapa sehingga sekarang 
masih belum ada pendakwaan dijalankan ke atas mantan Perdana Menteri itu? Kes ini 
seolah-olah senyap selepas mahkamah mengeluarkan perintah larangan membangkitkan isu 
ini di khalayak ramai dan media.  

 

 



Saya percaya semua pihak dan saya berterima kasih Yang Berhormat Ipoh Barat yang telah memohon maaf, saya baca dalam kenyataan yang terbaru memohon maaf terhadap sejarah yang ditimbulkan, kenyataan-kenyataan bahawa India adalah penduduk asal dan kaum Melayu adalah pendatang, saya sangat terbuka dengan kenyataan memohon maaf daripada Yang Berhormat Ipoh Barat iaitu Menteri Tenaga Manusia. Saya menyambut baik supaya semua pihak seperti juga Yang Berhormat Batu Kawan, tidak ada dalam Dewan, dalam ucapan dia baru-baru ini, dia kata kenyataan wakil rakyat UMNO adalah kenyataan yang bangang. Jadi perkataan-perkataan yang biadab, kenyataan yang tidak bersesuaian- Yang Berhormat Batu Kawan duduk di situ, hendak menjadi Menteri agaknya. Terima kasih Yang Berhormat Batu Kawan. Saya bersangka baik dengan Yang Berhormat Batu Kawan dan saya harap kenyataan-kenyataan yang kurang sopan tidak sesuai di bawah peraturan 36 yang terletak di dalam peraturan mesyuarat kita dapat kita penuhi, patuhi. Terima kasih Tuan Yang di-Pertua, senyum cantik, menawan, handsome, kacak, bergaya... [Dewan ketawa] Sekian, saya menyokong Titah Seri Paduka Baginda Yang di- Pertuan Agong. Timbalan Yang di-Pertua [Tuan Nga Kor Ming]: Bahasa yang indah, tetapi masa tetap tamat. Terima kasih Yang Berhormat Kuala Krau. Seterusnya dari negeri Pahang, kita kembali ke ibu kota. Saya jemput Yang Berhormat Bukit Bintang. 3.39 ptg. Tuan Fong Kui Lun [Bukit Bintang]: Terima kasih Tuan Yang di-Pertua. Saya mengucapkan terima kasih kerana mengizinkan saya mengambil bahagian dalam perbahasan Usul Menjunjung Kasih Titah Seri Paduka Baginda Yang di-Pertuan Agong untuk merasmikan Mesyuarat Pertama, Penggal Pertama, Parlimen Keempat Belas yang lalu. Tuan Yang di-Pertua, saya mengucapkan berbanyak-banyak terima kasih dan menghormati Titah Diraja tersebut kerana keprihatinan Baginda atas pelbagai isu dan permasalahan negara terutama selepas negara Malaysia baharu di bawah pentadbiran Kerajaan Pakatan Harapan setelah memenangi Pilihanraya Umum Ke-14 yang berjaya membentuk Kerajaan Persekutuan dan sebahagian besar kerajaan-kerajaan negeri. 1540 Saya dan rakyat seluruhnya meletakkan harapan yang tinggi semoga Malaysia akan menikmati kemakmuran dan keadilan di bawah pentadbiran Yang Amat Berhormat Perdana Menteri dan barisan Kabinetnya. Marilah kita memberi kepercayaan dan sokongan agar Kerajaan Pakatan Harapan berjaya menyelesaikan pelbagai isu yang menghadapi negara selama ini, terutama isu-isu yang membelenggu negara di bawah pentadbiran kerajaan yang lalu. Tuan Yang di-Pertua, sebelum saya menyentuh isu-isu lain, saya ingin mengambil kesempatan ini untuk membangkitkan dan mengulangi apa jua seruan dan kesan dari rakan Ahli-ahli Yang Berhormat iaitu tentang isu besar yang sedang melanda negara. Memandangkan rakyat yang mengundi masih belum selesai memperkatakan isu iaitu walau di mana mereka berada iaitu tentang skandal 1MDB di bawah pemimpin mantan Perdana Menteri yang lalu. Kerajaan setakat ini berjaya mendakwa mantan Perdana Menteri, Ahli Parlimen dari Pekan dalam kes SRC International yang ada kaitan dengan 1MDB. Akan tetapi bagaimana pula kedudukan kes ini menyeleweng di bawah 1MDB sendiri yang melibatkan ahli perniagaan, Jho Low? Siasatan SPRM sudah berjalan tetapi mengapa sehingga sekarang masih belum ada pendakwaan dijalankan ke atas mantan Perdana Menteri itu? Kes ini seolah-olah senyap selepas mahkamah mengeluarkan perintah larangan membangkitkan isu ini di khalayak ramai dan media.